b'\n_START_ARTICLE_\nHipoteka\n_START_PARAGRAPH_\nHipoteka pomeni zavarovanje terjatve na nepremi\xc4\x8dnini in je najpomembnej\xc5\xa1a oblika zastavne pravice, ki je zavarovana erga omnes z vpisom v zemlji\xc5\xa1ko knjigo._NEWLINE_Hipoteka je stvarno pravna pravica, ki je vseobse\xc5\xbena in nedeljiva. Hipotekarni upnik tako ne sme izkori\xc5\xa1\xc4\x8dati pod hipoteko zastavljene nepremi\xc4\x8dnine. Med trajanjem hipoteke zastavljena nepremi\xc4\x8dnina ostane v posesti zastavitelja.\n_START_SECTION_\nNastanek\n_START_PARAGRAPH_\nPravni temelj je pogodba, ki je lahko tudi v obliki neposredno izvr\xc5\xa1ljivega notarskega zapisa (notarska pogodba). Vpis pravice v zemlji\xc5\xa1ko knjigo ima za hipoteko konstitutiven u\xc4\x8dinek. Pri notarski pogodbi vknji\xc5\xbebo in zaznambo notarske hipoteke predlaga notar po sklenitvi pravnega posla.'